Şaban Şirdanov

Şaban Şirdanov — Azərbaycanlı futbol mütəxəssisi.

Həyatı
Şaban Rəcəb oğlu Şirdanov 1960-cı ildə Zaqatala rayonunun Aşağı Tala kəndində anadan olmuşdur.

Təhsili
1982-ci ildə Azərbaycan SSR Bədən Tərbiyəsi İnstitutunu fərqlənmə ilə bitirmişdirQurban Qurbanovun ilk məşqçisi Kulis.az-a danışdı.  kulis.az .

Karyerası
Ali təhsil aldığı illərdə tərkibində İqor Ponomaryovun da oynadığı Azərbaycan SSR-in tələbələrdən ibarət yığma komandasında çıxış etmişdir. Ali məktəbi bitirdikdən sonra onun təyinatını elə doğulduğu Zaqatala rayonuna verirlər. Burada idman müəllimi kimi işə başlayır. Az sonra rayonda futbol məşqçisi kimi tanınır.

Daşqın
1981-ci ildə Zaqatalaya qayıdaraq bir müddət əvvəl dağılmış rayonun "Daşqın" futbol komandasını yenidən bərpa etmiş, 1995-ci ilədək həmin komandanın oynayan baş məşqçisi olmuşdur. "Daşqın" onun rəhbərliyi altında 1988-1990-cı illərdə SSRİ çempionatının aşağı dəstələrində, 1992-1993-cü illərdə müstəqil Azərbaycanın ilk milli çempionatlarında, 1994-1995-ci illərdə Azərbaycan çempionatının aşağı dəstəsində mübarizə aparmışdır.

1991-ci ildə Azərbaycanda ilk dəfə rayon kəndləri arasında bütün mövsümü əhatə edən dairəvi, iki dövrəli futbol çempionatı keçirmişdir.

1992-ci ildə keçirilən ilk Azərbaycan çempionatının Güclülər dəstəsində mübarizə aparan "Daşqın" 26 komanda arasında 16-cı olmuşdur.

1993-cü il mövsümünü isə komanda yüksək səviyyədə keçirmiş, uzun müddət öz qrupuna başçılıq etmiş, son anda öz meydanında Sumqayıt "Xəzər"inə uduzaraq yarımfinala çıxa bilməmişdir. Bundan sonra "Daşqın" maliyyə problemləri ilə əlaqdar olaraq dağılmışdır.

Lakin Şaban Şirdanov futboldan uzaq qalmamış, uşaq futbolunun inkişafı və futbolun kütləviləşdirilməsi üçün çalışmışdır. 1995-2000-ci illərdə Qala düzündəki stadionda uşaq qrupları ilə işləmiş və dəfələrlə turnirlər təşkil etmişdir.

"Başqala"
2001-ci ildə "Başqala" futbol klunu təsis etmiş, çalışmalarına əsasən Tala stadionlarında, kifayət qədər məhdud şəraitdə davam etmişdir. Şəxsi səyləri və bəzi iş adamlarının yardımı ilə "Başqala" 2001 və 2007-ci illərdə Futbol üzrə Azərbaycan çempionatının Həvəskarlar liqasında iştirak etmişdir.

Azərbaycanda futbolda böhranın hökm sürdüyü 2002-2003-cü illər mövsümündə Zaqatalada tarix ərzində ikinci dəfə yenə də onun təşkilatçılığı ilə 16 kənd komandasının iştirak etdiyi və 10 aya davam edən 30 turluq futbol çempionatı keçirilmişdir.

Simurq
2005-ci ildə "Simurq" futbol klubu yaranandan sonra o, yeni komandadan öz köməyini əsirgəməmiş, "Başqala"nın yetirmələriylə "Simurq"un adından aşağı yaş qrupları üzrə bir neçə ölkə çempionatında iştirak etmişdir.

Şaban Şirdanov hazırda "Simurq" klubunun əvəzedicilərdən ibarət komandasının baş məşqçisi və AFFA-nın regional selekdioneriSeleksiyaçı-məşqçilərin təyinatı.  affa.az  kimi fəaliyyət göstərir. 50 yaşına baxmayaraq o hələ də müəyyən oyunlarda meydana çıxıb futbolçu kimi mübarizə aparır və hətta qol da vurur“Turan” səfərdə 3 xala sevindi.  olimpiya.az . Belə ki, o, 2010-cu ilin aprelində Unibank Premyer Liqasındakı komandaların əvəzedici heyətləri arasında keçirilən Azərbaycan çempionatında XXVII turunda Zaqatalada keçirilən "Simurq" – "Turan" oyununda meydana çıxmış və 90+2-ci dəqiqədə komandasının yeganə qoluna imza ataraq, ən qoca qol müəllifi kimi Azərbaycan futbolunun tarixinə düşmüşdür50 yaşlı futbolçu Azərbaycan çempionatında qol vurdu. apasport.az .

 Yetirmələri 
Onun 6 yetirməsi – Qurban Qurbanov, Musa Qurbanov, Tural İsgəndərov, Tural Rəcəbov, Oruc Balaşlı, Yusif Dilanov Azərbaycanın əsas, həmçinin müxtəlif yaş qrupları üzrə yığma komandaların formasını geymişdir.

2007-ci ildə yetirməsi olan 11 yaşlı Rəhman Şabanov AFFA-nın təşkil etdiyi "Top" festivalında qalib gələrək, Ukraynanın "Arsenal" klubuna 3 aylıq təlimlərə göndərilmişdir. Daha bir yetirməsi isə 2010-cu ildə İtaliyanın "Milan" klubunda təlim-məşq toplanışı keçmək üçün dəvət almışdır.

 Mənbə 
Zaqatala Ensiklopediyasında Şaban Şirdanov

 İstinadlar 

Kateqoriya:Zaqatalada doğulanlar
Kateqoriya:Azərbaycan futbolçuları
Kateqoriya:Azərbaycanın kişi futbolçuları